95/525/EY: Komission päätös, tehty 28 päivänä marraskuuta 1995, digitaalisen eurooppalaisen langattoman televiestinnän (DECT) Public Access Profile (PAP) -sovellusten päätelaitteiden liittymien vaatimuksia koskevista yhteisistä teknisistä määräyksistä (ETA:n kannalta merkityksellinen teksti)



Virallinen lehti nro L 300 , 13/12/1995 s. 0035 - 0037



KOMISSION PÄÄTÖS, tehty 28 päivänä marraskuuta 1995, digitaalisen eurooppalaisen langattoman televiestinnän (DECT) Public Access Profile (PAP) -sovellusten päätelaitteiden liittymien vaatimuksia koskevista yhteisistä teknisistä määräyksistä (ETA:n kannalta merkityksellinen teksti) (95/525/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (1), sellaisena kuin se on muutettuna direktiiveillä 93/68/ETY (2) ja 93/97/ETY (3), ja erityisesti sen 6 artiklan 2 kohdan, ottaa huomioon taajuusalueesta, joka on tarkoitettu digitaalisen eurooppalaisen langattoman televiestinnän (DECT) yhteen sovitettua käyttöönottoa varten yhteisössä, 3 päivänä kesäkuuta 1991 annetun neuvoston direktiivin 91/287/ETY (4), sekä katsoo, että komissio on toteuttanut, direktiivin 91/263/ETY 14 artiklassa säädetyn menettelyn ja erityisesti 20 päivänä helmikuuta 1992 annetun päätelaitteiden hyväksymistä käsittelevän komitean (ACTE) lausunnon mukaisesti, toimenpiteen niiden päätelaitteiden tunnistamiseksi, joilta vaaditaan yhteisiä teknisiä määräyksiä, sekä tehnyt ilmoituksen näiden määräysten soveltamisalasta, toimivaltainen standardointielin on laatinut sovellettavia olennaisia vaatimuksia vastaavat yhdenmukaistetut standardit, komissio on toimittanut toimenpideluonnoksen ACTEn lausuntoa varten direktiivin 90/263/ETY 6 artiklan 2 kohdan toisen luetelmakohdan mukaisesti, direktiivin 91/263/ETY 6 artiklan 2 kohdan toisen luetelmakohdan mukaisesti komission vastuulla on sellaisten olennaisia vaatimuksia vastaavien yhdenmukaistettujen standardien hyväksyminen, jotka muutetaan yhteisiksi teknisiksi määräyksiksi, ja tässä päätöksessä määrätyt yhteiset tekniset määräykset ovat 28 päivänä syyskuuta 1995 annetun ACTEn lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan sellaisten Public Access Profile -sovelluksiin tarkoitettujen digitaalisen eurooppalaisen langattoman televiestinnän (DECT) päätelaitteiden liittymiä koskeviin vaatimuksiin, jotka kuuluvat 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan 1 kohdassa määriteltyjen päätelaitteiden liittymiä koskevien vaatimusten yhteiset tekniset määräykset. 2 artikla 1. Yhteisiin teknisiin määräyksiin sisältyy toimivaltaisen standardointielimen laatima direktiivin 91/263/ETY 4 artiklan d, e ja f kohdassa tarkoitettuja olennaisia vaatimuksia vastaava yhdenmukaistettu standardi. Viittaus tähän standardiin on liitteessä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia, vastattava direktiivin 91/263/ETY 4 artiklan a ja b kohdassa tarkoitettuja olennaisia vaatimuksia sekä muiden sovellettavien direktiivien, erityisesti neuvoston direktiivien 73/23/ETY (5) ja 89/336/ETY (6) vaatimuksia. 3 artikla Ilmoitettujen laitosten, joiden tehtävänä on toteuttaa direktiivin 91/263/ETY 9 artiklassa tarkoitetut menettelyt, on tämän päätöksen 1 artiklan 1 kohdan soveltamisalaan kuuluvien päätelaitteiden osalta käytettävä liitteessä tarkoitettua yhdenmukaistettua standardia tai varmistettava sen käyttö viimeistään tämän päätöksen voimaantulopäivänä. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 1995. Komission puolesta Martin BANGEMANN Komission jäsen (1) EYVL N:o L 128, 23.5.1991, s. 1 (2) EYVL N:o L 220, 31.8.1993, s. 1 (3) EYVL N:o L 290, 24.11.1993, s. 1 (4) EYVL N:o L 144, 8.6.1991, s. 45 (5) EYVL N:o L 77, 26.3.1973, s. 29 (6) EYVL N:o L 139, 23.5.1989, s. 19 LIITE Viittaus sovellettavaan yhdenmukaistettuun standardiin Päätöksen 2 artiklassa tarkoitettu yhdenmukaistettu standardi on seuraava: Radiolaitteet ja järjestelmät (RES) Digitaalisen eurooppalaisen langattoman televiestinnän (DECT) Public Access Profile (PAP) -sovellusten päätelaitteiden liittymiä koskevat vaatimukset ETSI Euroopan telealan standardointilaitos ETSIn sihteeristö TBR 11 - syyskuu 1994 TBR 11 - syyskuu 1994 (lukuun ottamatta esipuhetta) ja TBR 11/A1 - helmikuu 1995 (lukuun ottamatta esipuhetta) Lisätiedot Euroopan telealan standardointilaitos tunnustetaan neuvoston direktiivin 83/189/ETY (1) mukaisesti. Edellä tarkoitettu yhdenmukaistettu standardi on laadittu direktiivin 83/189/ETY asiaa koskevien menettelyjen mukaisesti annetun valtuutuksen nojalla. Edellä tarkoitetun yhdenmukaistetun standardin voi tilata seuraavasta osoitteesta: European Telecommunications Standards Institute F-06921 Sophia Antipolis Cedex (1) EYVL N:o L 109, 26.4.1983, s. 8